Okresná prokuratúra Spišská Nová Ves 
Elektrárenská 1, 052 01 Spišská Nová Ves 1

Sp. zn. : 1 Pv 104/12/8810	Spišská Nová Ves, 23.3.2012
EEČ : 2-68-157-2012

U Z N E S E N I E

Trestná vec:	obvinený XXXXX 
Prečin:	

Rozhodol: 	prokurátor Okresnej prokuratúry Spišská Nová Ves
Rozhodnutie:
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
že 5. januára 2012 o 14.30 hod. v katastri mesta XXXXX, z parcely č. C-KN 3151/6, patriacej do lesného pôdneho fondu, bez povolenia zobral 0,10 m3   bukového dreva v hodnote 5,40 € ku škode Gelnických lesov, s.r.o., Slovenská 15, 056 01 XXXXX
Právna veta:
lebo obvinený nebol v čase činu pre nepríčetnosť trestne zodpovedný
Odôvodnenie:
           Policajt Okresného riaditeľstva PZ, Obvodného oddelenia v Gelnici uznesením sp. zn. ORP-49/GL-SN-2012 z 26. 01. 201 začal trestné stíhanie a vzniesol obvinenie XXXXX pre prečin krádeže podľa § 212 ods. 2 písm. d/ Trestného zákona  pre skutok, ktorého sa mal dopustiť tak, že 5. januára 2012 o 14.30 hod. v katastri mesta XXXXX, z parcely č. C-KN 3151/6, patriacej do lesného pôdneho fondu, bez povolenia zobral 0,10 m3   bukového dreva v hodnote 5,40 € ku škode Gelnických lesov, s.r.o., Slovenská 15, 056 01 XXXXX.

	Zistený skutkový stav je potvrdený výpoveďami obvineného a svedkov Girgovej, XXXXX a XXXXX. 
	
	Zástupca poškodenej strany XXXXX uviedol, že po privolaní policajtmi zistil, že obvinený z lesa zobral časti kmeňa stromu buka v hodnote 5,40 € Sk, ktorej náhradu uplatnil, pretože znehodnotené drevo bolo ponechané obvinenému. 

	Zo znaleckého posudku z odboru zdravotníctva, odvetvia psychiatrie som zistil, že obvinený XXXXX v čase spáchania skutku bol strede ťažko mentálne retardovanou osobnosťou s poruchami sociálnej adaptácie. V čase činu nebol schopný svoje konanie ovládať a nebol schopný rozpoznať nebezpečenstvo svojho konania pre spoločnosť.
	
	Podľa § 23 Trestného zákona, kto pre duševnú poruchu v čase spáchania činu inak trestného nemohol rozpoznať jeho protiprávnosť alebo ovládať svoje konanie, nie je za tento čin trestne zodpovedný, ak tento zákon neustanovuje inak.     
 
	Podľa § 215 ods. 1 písm. e/ Trestného poriadku prokurátor zastaví trestné stíhanie, ak obvinený nebol v čase činu pre nepríčetnosť trestne zodpovedný.
	
	Z týchto dôvodov bolo potrebné rozhodnúť tak, ako je to uvedené vo výrokovej časti tohto uznesenia.

	Týmto uznesením nie sú dotknuté nároky na náhradu škody, ktoré si poškodená strana môže uplatniť v konaní vo veciach občianskoprávnych.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Holotňák
prokurátor